Public procurement notice: Contract Notice
Published: 2019-04-17
Buyer: Helsingin ja Uudenmaan sairaanhoitopiirin kuntayhtymä / HUS Logistiikka
Country: FI
Contract type: Services
Procedure: Open procedure
CPV classification: 72000000 | 72600000
Submission deadline: 2019-05-24
Award criteria: Lowest price

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Pyydämme tarjousta tämän tarjouspyynnön ja sen liitteiden mukaisesti IBM-tuotteiden ja -palveluiden jälleenmyynnistä sekä siihen liittyvistä jälleenmyyjän palveluista. HUSin tavoitteena on hankkia IBM-tuotteiden ja -palveluiden käyttöoikeudet ja niiden tarvitsemat ylläpidot HUSin palvelin-, pilvi- ja päätelaiteympäristöön sekä asiantuntijapalvelut tekemällä tarvittavat sopimukset IBM:n ja valitun jälleenmyyjän kanssa.
Sopimuskauden aikana IBM:ltä voidaan hankkia kaikkia sopimuksen kautta hankittavissa olevia tuotteita ja palveluita jälleenmyyjän tarjoaman hinnoittelukertoimen mukaisesti hinnoiteltuna. Sopimukset kattavat myös sopimuskauden aikana julkaistavat ja muuttuvat tuotteet ja palvelut. Hankinnan perusteella hankitaan käyttöoikeuksia ja palveluita HUSille sekä sen tytär- ja osakkuusyhteisöille. Hankinta koskee myös HUSin tai sen sijaan tulevan sosiaali- ja terveydenhuollon palvelurakenteen uudistuksessa tai vastaavassa uudistuksessa päätettävän uuden organisaation tulevaa laajuutta sekä sen tytär- ja osakkuusyhteisöjä. Sosiaali- ja terveydenhuollon palvelurakenteen uudistuksesta tai muista sosiaali- ja terveydenhuollon järjestämistä koskevista uudistuksista, päätöksistä tai sopimuksista saattaa seurata, että sosiaali- ja terveydenhuollon organisaatiot muuttuvat Etelä-Suomen alueella. Hankinnan perusteella tehtävä sopimus kattaa koko HUSin tai sen sijaan tulevan organisaation toimialueen ja toiminnat myös toimialueen ja/tai toimintojen laajentuessa.
HUSin tarvitsemat tuotteet ja niiden ylläpidot sisältyvät pääosin IBM PassportAdvantage -sopimuksen kattamiin Cloud- ja Onpremise-palveluihin. Tarvittaessa voidaan solmia muita IBM-sopimuksia. Sopimuksen perusteella hankitaan ensisijaisesti käyttöoikeudet HUSille ja sen tytär- ja osakkuusyhteisöille Hintalomakkeessa (liite 2) ilmoitetut kokoonpanot ja määrät ovat suuntaa antavia. HUS pidättää oikeuden hankkia tuotteita ja palveluita tarjouspyynnössä mainittuja määriä ja arvioita vähemmän tai enemmän.
HUS on perustanut 17.9.2018 julkaistulla hankintailmoituksella pilvipalveluiden jälleenmyyntiä ja jälleenmyyjän palveluita koskevan dynaamisen hankintajärjestelmän. Dynaamista hankintajärjestelmää käytetään suhteessa tähän hankintaan uusien yksittäisten pilvipalvelualustasta toimitettavien liiketoimintasovellusten ja palveluiden jälleenmyyntiin, silloin kun se on dynaamisen hankintajärjestelmän ilmoitetun kokonaisarvon ja IBM:n sopimusehtojen mukaan mahdollista. Mainittuja sovelluksia ja palveluita ei siten hankita tämän hankinnan perusteella. Muut tämän tarjouspyynnön mukaiset IBM-tuotteiden ja -palveluiden hankinnat HUS tekee sopimusluonnoksen (liite 3) mukaisesti tämän hankinnan perusteella.
HUS on harkinnut hankinnan kohteen jakamista osiin hankintalain (1397/2016) 75 §:n mukaisesti, mutta katsonut tarkoituksenmukaisen hankintakokonaisuuden toteuttamiseksi tarpeelliseksi toteuttaa hankinta tarjouspyynnön mukaisella tavalla.
Tarjouspyynnössä ilmoitetut kellonajat ovat Suomen aikoja. Tarjoukset pyritään avaamaan samana päivänä kuin tarjousten jättämisen määräaika on päättynyt.
Tarjoaja voi käyttää alihankkijoita. Tarjoaja vastaa alihankkijan työstä kuin omastaan suhteessa hankintayksikköön. Hankintayksikkö allekirjoittaa hankintasopimuksen vain tarjouksen jättäneen yrityksen kanssa. Hankinnan tuottamisessa käytettävät alihankkijat on nimettävä. Nimetyistä alihankkijoista on annettava seuraavat tiedot:
Alihankkijaa koskevat tiedot tulee antaa erillisellä liitteellä, joka ladataan osaksi tarjousta, ja liite tulee nimetä "Alihankkijan tiedot". Nimetyt alihankkijat katsotaan tarjoajan resursseiksi. Siksi tarjoajien on sitouduttava siihen, että tarjouksessa nimetyt alihankkijat ovat käytettävissä hankinnan toteuttamiseen, mikäli tarjoaja tulee valituksi. Voittajaksi valitun tarjoajan on toimitettava suoraan palvelun tuottamiseen osallistuvista alihankkijoista vastaavat todistukset ja selvitykset, kuin tässä lomakkeessa on vaadittu, ennen hankintasopimuksen allekirjoitusta.
Ryhmittymänä tarjoaminen on sallittua. Ryhmittymän on kyettävä viimeistään sopimuksen allekirjoitushetkellä osoittamaan yksi organisaatio, joka hoitaa kaiken yhteydenpidon HUS Logistiikan kanssa. Kuitenkin kaikki ryhmittymän jäsenet yhdessä vastaavat sopimusvastuista allekirjoittamalla hankintasopimuksen. Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi. Em. sitoumus velvoittaa erityisesti, koska ryhmittymän kaikkien jäsenten resurssit ja tiedot vaikuttavat kelpoisuusvaatimuksiin. Jos tarjous tehdään ryhmittymänä, niin ryhmittymän jäsenten tiedot tulee ilmoittaa ESPD-lomakkeen kohdassa A.